钦定古今图书集成/方舆汇编/职方典/第1184卷 > 《月下泛赤壁》周北山
## 钦定古今图书集成/方舆汇编/职方典/第1184卷 > 《月下泛赤壁》周北山

“赤壁之山何崚嶒，下有江水何清泠。”天空月出夜寥
泬，玻璃万顷涵秋永。为问黄州雪堂老，巧宦何如迁
客好。酒酣携客夜拏舟，忧患都将谈笑了。划然长啸
来天风，神游八极世虑空。但见横江露华白，举袂欲
挹浮丘公。洞箫声断潜蛟舞，月下清尊贮千古。老瞒
当日困周郎，千里楼船斗貔虎。烟消水冷沉戈予，空
馀野燐寒沙头。江山寂寞总陈迹，追忆往事怀风流。
胜游到我知几度，感昔视今犹旦暮。乾坤何时老英
雄？滚滚长江自东去。